10 Go tlile jang gore Jesu a nne le dinonofo tse a neng a di bontsha fa a ne a tshela mo lefatsheng? Pele ga a nna motho, o ne a etse Rraagwe yo o kwa legodimong tlhoko ka dingwagangwaga mme o ne a ithutile ditsela tsa gagwe. (Bala Diane 8:22, 23, 30.) Kwa legodimong, o ne a bone tsela e e lorato e Jehofa a neng a okametse popo ya Gagwe yotlhe ka yone mme o ne a mo etsa. A Jesu o ne a ka kgona go dira jalo fa a ne a se boikobo? O ne a itumelela go ikobela Rraagwe, mme Jehofa o ne a itumelela go nna le Morwa yo o boikobo. Fa Jesu a ne a le mo lefatsheng o ne a bontsha dinonofo tse di molemolemo tsa ga Rraagwe yo o kwa legodimong ka botlalo. A bo e le tshiamelo go ikobela Keresete, yo e leng Mmusi yo o tlhomilweng ke Modimo wa Bogosi jwa kwa legodimong!